《瑞鹧鸪（辛镇江有长短句，因韵偶成，愧非禹步尔。）》
宋代·韩淲

南兰陵郡鹧鸪词。底用登临更赋诗。贵不能淫非一日，老当益赋未多时。

人间天上风云会，眼底眉前岁月知。只有海门横北固，宦情随牒想推移。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。